Dekkjaþjónusta Vöku er staðsett á Héðinsgötu 2 þar sem meginstarfsemi Vöku fer fram . Þar bjóðum við upp á úrvalsþjónustu sem veitt er af þrautþjálfuðum starfsmönnum og unnin á fyrsta flokks vélum . Vaka býður jafnframt upp á úrval af nýjum dekkjum frá Sailun . Einnig bjóðum við upp á mikið úrval af notuðum dekkjum sem eru sérstaklega skoðuð af starfsmönnum með tilliti til mynsturdýptar og misslits . Við erum einnig með mikið úrval af notuðum úrvalsfelgum í öllum stærðum . Umfelgun hjá Vöku tekur venjulega á bilinu 15 – 30 mínútur , allt eftir gerð ökutækis og stærð dekkja . Þegar þú kemur með bílinn í umfelgun skoðum við hvort felgur séu skemmdar , förum yfir dekkjaventla , setjum réttan loftþrýsting í dekkin og jafnvægisstillum hvert dekk . Nauðsynlegt er að athuga herslu á felguróm eftir um það bil 60 kílómetra akstur og getur þú komið með bílinn til okkar og við athugum hersluna fyrir þig . Það er mikilvægt að tryggja að dekk séu rétt jafnvægisstillt en dekk í ójafnvægi hafa veruleg áhrif á aksturshæfni bíls og eldsneytiseyðslu . Eftir því sem dekk slitna getur myndast ójafnvægi sem hægt er að leiðrétta með jafnvægisstillingu . Þá getur högg á hjólabúnað valdið ójafnvægi svo sem þegar ekið er á kantstein eða í djúpa holu . Viðhald Dekk eru einn mikilvægasti öryggisbúnaður bílsins og til að hámarka endingu dekkja er mikilvægt að færa dekk á milli öxla á um það bil 10 þúsund kílómetra fresti . Mun meira álag er á framdekkjum en afturdekkjum og slitna þau því hraðar . Jafnframt mælum við með því að öll dekk séu jafnvægisstillt við sömu tímamörk til að hámarka akstursöryggi og lágmarka slit . Vefkökurnar gera Vöku kleift að muna ákveðnar stillingar hjá þér til að bæta notendaupplifun og afla tölfræðiupplýsinga um notkun á vefsíðunni . Ónauðsynlegar vefkökur eru vefkökur sem ekki teljast nauðsynlegar fyrir grunnvirkni og öryggiseiginleika síðunnar . Þetta geta verið vefkökur sem tengjast innskráningu á vefinn , skilaboðum og svo einnig vefkökur frá þriðja aðila sem nýttar eru til að rekja feril notanda í þeim tilgangi að sérsníða auglýsingar og viðmót að þörfum viðkomandi . Ef þú hafnar þessum vefkökum þá geta ákveðnir eiginleikar síðunnar orðið óvirkir , svo sem innskráning , einkunnir og uppboð .